Rimkai (Klaipėda)

Rimkai – Klaipėdos miesto dalis, esanti miesto pietryčiuose, abipus geležinkelio į Šilutę. Rytiniu ir pietiniu pakraščiu prateka Smeltalės upė. Yra Rimkų geležinkelio stotis, kolektyviniai sodai. Su Klaipėda jungia Rimkų gatvė ir Šilutės plentas. Į rytus nuo gyvenvietės eina kelias .

 Etimologija 

Pavadinimas kilęs iš pavardės Rimkus, kuri buvo populiari Klaipėdos krašte, bet nė vieno užrašymo nerasta aplinkiniuose kaimuose. Vaidaugų pavadinimas atsiradęs iš baltų asmenvardžio Vaidaugas. Istoriniame Klaipėdos krašte beveik nepasitaiko pavardėse, kaime asmuo atsirado, matyt, apie XVIII a. pradžią, galimai atsikėlėlis iš Žemaitijos.

 Istorija 

XVIII a. buvo Rimkų dvaras. Jo įkūrėju laikomas apie 1785 m. būsimos dvarvietės sklypą nupirkęs Mišeikių dvaro savininkas, Klaipėdos pašto sekretorius ir banko savininkas J. G. Šulcė, dvarą sūnaus garbei pavadinęs Karlsbergu (). 1842–1853 m. per Karlsbergo dvarą su kaimu nutiestas plentas Klaipėda–Tilžė. Vėliau plento vakarinėje pusėje, nupirkus iš dvaro žemės ruožą geležinkelio tiesimui, buvo pastatyta Rimkų geležinkelio stotis.Rimkų geležinkelio soties pastatų kompleksas. Biblioteka.lt (tikrinta 2023-07-27).

Iki XX a. vidurio kaimas lietuviškai vadinosi Vaidaugais, vėliau pervadintas Rimkais ir prijungtas prie miesto.

XX a. pabaigoje Rimkai prijungti prie Klaipėdos miesto, nedidelė dalis liko Klaipėdos rajone.

 Gyventojai 

 Žymūs žmonės 
 Rimkų (Vaidaugų) kaime gimė Vilius Pėteraitis (1914–2008), anglistas, žodynininkas, visuomeninis veikėjas, Klaipėdos universiteto garbės daktaras.

 Nuorodos 

 Rimkų žemėlapiai 
 http://www.biblioteka.lt/paveldas/kompleksai/37996.htm 

Kategorija:Klaipėdos miesto dalys
Kategorija:Panaikintos Klaipėdos miesto savivaldybės gyvenvietės